نالینی میلانی

نالینی میلانی کی پیدائش 1946 ، کراچی میں ہوئی مگر وہ ہندوستانی آرٹسٹ ہیں۔ اپنے کیریئر کے آغاز میں انہوں نے زیادہ تر پینٹنگ اور ڈرائنگ کی فیلڈ میں کام کیا۔ 1990 کی دہائی کے بعد ان کے کام کو ویڈیو م، فلم میڈیا اور اینیمیشن تک وسعت ملی ۔
وہ آرٹسٹ بطور ایک سماجی کارکن کے نظریے پر قائم ہیں۔ ان کے فن پارے اکثر سیاسی سوچ کی حوصلہ افزائی کرتے ہیں۔ وہ نقل مکانی ، تنازعات ، بین الاقوامی سیاست ، صنفی کرداروں کی تنقیدی جانچ پڑتال، عالمگیریت اور صارفیت کی افادیت کے موضوعات پر مرکوز ہیں۔
اپنے فنی کیریئر کے دوران ، انہوں نے تاریخی کے جبر سے پسماندہ ہونے والوں کی کہانیوں کو آواز دینے کی کوشش کی ہے جس میں انہوں نے تنازعات، استحصالی اور استحصال کا شکار ہونے والوں کے مابین تعلق کے انسانی اور آفاقی پہلوؤں پر توجہ مرکوز رکھی۔ ادب میلانی کے لیے ہمیشہ متاثر کن اور حوصلہ افزا حوالہ رہا۔

ابتدائی زندگی اور تعلیم 
1946  میں کراچی میں پیدا ہوئیں ، میلانی کے خاندان نے تقسیم ہند کے دوران ہندوستان میں پناہ حاصل کی۔ وہ تقسیم سے کچھ دیر پہلے ہی کولکتہ چلے گئے اور 1958 میں ممبئی منتقل ہوگئے۔  اپنا گھر چھوڑنے اور مہاجر بننے کے تجربے کی گہرائی کا ملیانی کے فن پاروں پر گہرا اثر ہے 
میلانی نے ممبئی میں فائن آرٹس کی تعلیم حاصل کی  اور انہوں نے 1969 میں سر جمسیٹجی جیجیبھائے اسکول آف آرٹ سے فائن آرٹس میں ڈپلومہ حاصل کیا۔ اس عرصے کے دوران ، انھوں نے بھولا بھائی میموریل انسٹی ٹیوٹ ، بمبئی کا ایک اسٹوڈیو جہاں فنکاروں ، موسیقاروں ، رقاصوں اور تھیٹر کے افراد نانفرادی اور اجتماعی طور پر کام کرتے تھے کام کیا  یہیں پر انہیں تھیٹر جیسی فنی مشقوں سے وابستہ فنکاروں سے ملنے اور ان کا تعاون حاصل کرنے کا موقع ملا۔ انہوں نے فرانسیسی حکومت سے پیرس میں فنون لطیفہ کی تعلیم کے لئے 1970 سے 72 تک اسکالرشپ حاصل کی۔ وہ 1984-89 کے دوران حکومت ہند کی طرف سے آرٹ فیلوشپ کی وصول کنندہ بھی تھیں۔

کام کی نمائش 
میلانی کا کام متعدد بین الاقوامی عجائب گھروں میں نمائش کے لیے پیش کیا جا چکا ہے جن میں اسٹیڈیلک میوزیم (stedelijk museum) اور میوزیم آف ماڈرن آرٹ (MOMA) شامل ہیں۔

حوالہ جات 

1946ء کی پیدائشیں
بقید حیات شخصیات
کراچی کے فنکار
سندھی شخصیات
پاکستانی خواتین فنکار
بیسویں صدی کے پاکستانی مصور
ممبئی کے فنکار
بھارتی فنکار
مغربی بنگال کی خواتین فنکار
بیسویں صدی کے بھارتی مصور
بھارتی خواتین فنکار
ویکی ڈیٹا سے مطابقت رکھنے والی مختصر تفصیل